Litauens fortjenstorden

Litauens fortjenstorden (litauisk: Ordino «Už nuopelnus Lietuvai») er en litauisk orden. Den ble innstiftet 18. juni 2002 til belønning av innsats for Litauen. Ordenen kan tildeles både litauere og utlendinger. Litauens president er ordenens stormester. Litauens fortjenstorden rangerer som den fjerde og siste av Litauens ordener, etter Vytautas den stores orden, Vytiskorsets orden og Storfyrst Gediminas av Litauens orden.

Inndeling
Litauens fortjenstorden er inndelt i fem trinn:
Republic Of Lithuania Law on State Awards. 18 June 2002, No. IX-957. Vilnius. (As amended by 27 May 2003, No. IX-1587), Lietuvos Respublikos Seimo Kanceliarija.
 Storkors
Storkommandørkors
Kommandørkors
Offiserkors
Ridderkors

I tilknytning til ordenen finnes også en medalje i sølv.«Medal of the Order for Merits to Lithuania» ,  Office of the President of the Republic of Lithuania.

Insignier
Ordenstegnet for Litauens fortjenstorden er et femarmet kors i gull med hvit emalje, utformet slik at korsets nedre vertikale del har doble korsarmer. I korsvinklene er det plassert gullstråler. En ridder til hest, motivet fra Litauens riksvåpen, er plassert over korset. Baksiden bærer våpenskjoldene for landets fem viktigste byer –  Vilnius, Kaunas, Klaipėda, Šiauliai og Panevėžys– samt innskriften «PRO LITUANIA» og årstallet 2002.

Ordenstegnet har lik utforming for de ulike gradene, men er av ulik størrelse og er opphengt i bånd av ulik utforming. Ordenstegnet er opphengt i båndet i ledd av forskjellig utforming, som viser til hva slags fortjenester som er belønnet. Leddet er i gull og består av en oval med symboler for sju ulike felter: offentlig tjeneste og fremme av Litauen utenlands, humanitær innsats, kultur og utdanning, handels- og næringsliv, helse og velferd, forsvar og idrett.«Grand Cross of the Order for Merits to Lithuania» , Office of the President of the Republic of Lithuania.

Ordensstjernen er i sølv og har ni rette tagger. Den har ordenstegnet i midten. Ordensbåndet er rødt med striper i grønt og gult ved kantene. Dette er fargene fra Litauens flagg.

Båndstriper100px|center<small>Storkors100px|center<small>Storkommandør100px|center<small>Kommandør100px|center<small>Offiser100px|center<small>Ridder

Tildeling
Litauens fortjenstorden kan tildeles litauere eller andre lands borgere for innsats til fordel for Litauen innen offentlig tjeneste, humanitært virke, kultur og utdanning, handels- og næringsliv, helse og velferd, forsvar, idrett eller for fremme av Litauens sak i utlandet. Ordenen benyttes også som en diplomatisk orden, blant annet for å belønne Litauens honorære konsuler i utlandet.

Norske innehavere
Flere nordmenn er tildelt Litauens fortjenstorden.Apdovanotų asmenų duomenų bazė , søkeresultat Šalis: Norvegija i database over tildelinger, Litauens presidentembete. Blant disse er Litauens konsul i Bergen Helge Dyrnes, som i 2005 ble tildelt offiserskorset, og Espen Selvik, som i 2008 ble utnevnt til ridder. I forbindelse med statsbesøk i 2011 ble en lang rekke nordmenn dekorert med Litauens fortjenstorden. Blant disse var Bjørn T. Grydeland, Åge Bernhard Grutle og Arne Omholt, som alle mottok storkors. Ove Thorsheim og Lodve Solholm‎ ble utnevnt til storkommandører. Fabian Stang, Bjørn Tømmerdal og Sven Gjeruldsen mottok kommandørkorset, mens offiserskorset ble tildelt blant andre Ronny Harald Blomvik.

Referanser

Eksterne lenker
 State Orders, Medals and Other Decorations , presidentens offisielle nettsted
 Apdovanotų asmenų duomenų bazė , søkbar database over ordensinnehavere

Kategori:Litauiske ordener
Kategori:Utmerkelser etablert i 2002